Kafene e robotizuar
Hapet në Tokio një kafene ku klientët mund të bashkëbisedojnë me robotin
Një kafene e robotizuar u hap në Tokio, ku klientët mund shijojnë një bashkëbisedim me robotin e quajtur Rob. Njihuni me robotin Rob. Është vetëm 35 centimetra i gjatë dhe peshon vetëm një kilogram, por është në këtë kafene i zoti i shtëpisë, dhe ka aftësinë të kërcejë dhe të flasë. E gjithë kafeneja është e fokusuar rreth Robit, shpjegon Yujin Kimura, menaxher i firmës DeAgostini Japan. Kafeneja e ndodhur në zonën e njohur Ginza, të Tokios, ofron ushqim dhe pije të dekoruara me imazhet e robotëve. Megjithëse kemi parë në të kaluarën shumë robotë kamarierë dhe kuzhinierë në Japoni, roli i Robit është vetëm ai i argëtuesit, ndërsa shërbimin dhe gatimin e kryejnë ndihmësit e tij njerëzorë. thotë Yujin Kimura. Roboti i dizenjuar nga Tomotaka Takahashi i Universitetit të Tokios, po shitet nga firma prodhuese e lodrave “Takara Tomy” dhe shpërndahet nga firma “DeAgostini Japan”, në formën e një lodre që klientët mund ta montojnë vetë. Rob kushton rreth 1500 dollarë. Kafeneja robotike do të qëndrojë e hapur për klientët për tre javë.